maig 2017 – Estudio de interiorismo comercial Barcelona - CAAD Retail Design\nIntel·ligència digital: Transformació de l’aparador\nAparadors, Marketing, Retail, Visual Merchandising\naparadors, customer experience, digital signage\nCada segon vivim en una transformació digital en la que la tecnologia avança i també la nostra manera de percebre-la. La innovació digital no és un àmbit que es quedi tant sols en el món online, o en la mentalitat empresarial. És una necessitat que hem de traslladar a tots els àmbits del nostre dia a dia, a totes les àrees d’operació d’una persona, una marca i també al punt de venda a través digital signage. I en aquest punt de venda, el primer contacte es produeix generalment a l’aparador, com a element d’atracció, de comunicació i de conversió de tràfic.\nEl digital signage fa referència a l’ús de continguts digitals emesos a través de pantalles com monitors LCD, pantalles de plasma, un panel de LED. Substituint cada vegada més els cartells tradicionals per a millorar la presentació i promoció de vendes en una tenda del sector del retail, per exemple, per visualitzar informació o fins i tot per a facilitar la interacció amb els continguts.\nReply on Twitter 1420347061447299079Retweet on Twitter 1420347061447299079Like on Twitter 14203470614472990791Twitter 1420347061447299079\nReply on Twitter 1420301764637642757Retweet on Twitter 1420301764637642757Like on Twitter 14203017646376427573Twitter 1420301764637642757


ART I CULTURAGASTRONOMIAOCI I DIVERSIÓRUTES\nLa naturalesa ha dotat l’illa d'una bellesa extraordinària, en la qual tenen cabuda tots els tipus de paisatges, des d'impressionants cadenes muntanyenques d'exuberant vegetació fins al pla d'estampa afable i esplèndides platges d'aigües temperades i cristal·lines.\nActualment al voltant d'un 40% del territori de Mallorca està protegit. Això es tradueix en diferents espais naturals, 44 àrees naturals d'especial interès (ANEI) i un paratge natural, la Serra de Tramuntana, declarat en 2011 Patrimoni Mundial per la Unesco en la categoria de Paisatge Cultural. La Serra de Tramuntana és la cadena muntanyenca més gran de Mallorca i una simbiosi quasi perfecta entre l’acció del ser humà i de la naturalesa realitzada durant segles.\nEl subsòl de Mallorca guarda una riquesa geològica inigualable. Un món de fantasia que s’ha anat formant gota a gota.\nLa Serra de Tramuntana va ser declarada Patrimoni Mundial per la Unesco l'any 2011.\nL'especial orografia de Mallorca ha dotat l’illa d'una naturalesa rica en diversitat de paisatges i ecosistemes únics.\nL'arquitectura religiosa està ben representada a Mallorca amb monumentals esglésies, santuaris, ermites i monestirs.\nMallorca alberga magnífiques mostres d'arquitectura defensiva que formen part de la història d’aquesta illa.\nEls visitants amants de la natura trobaran a la illa jardins impressionants i bells paisatges.\nAquests espais naturals conserven gran diversitat d'ecosistemes únics amb molts endemismes d'espècies de flora i fauna.


De pet a la segona volta electoral | a les verdes i a les madures\nI tu més »\nDe pet a la segona volta electoral\nEl terme més utilitzat en aquestes darreres jornades polítiques ha estat el de fracàs.\nFracàs dels partits per no haver sabut trobar acords sòlids\nFracàs del seus líders que han jugat massa en el “jo” sense pensar en els “nosaltres”\nFracàs del sistema perquè no ha pensat en mecanismes per evitar el bloqueig que s’ha pogut advertir ara.\nFracàs, però, també d’aquells que amb les seves pressions no han aconseguit per doblegar la posició dels partits…\nFracàs d’allò que s’anomena cultura del pacte, que certament no és un valor en alça a Espanya. Tot i que en la política municipals hi ha una gran varietat d’acords polítics que fan estables alguns governs.\nPerò és fracàs el terme exacte ?\nÉs fracàs que el PSOE no hagi acceptat la gran coalició? O és el manteniment d’alguns principis.\nÉs fracàs que Podemos no hagi volgut renunciar a alguns principis que eren inacceptables per Ciudadanos? O ha estat el no voler cedir en elements constituents del propi moviment polític\nEl fracàs que es proclama arreu potser és el reafirmament d’un principis que no ha estat possible compaginar, almenys en primera volta.\nSigui fracàs per la majoria sigui coherència ideològica per uns altres , la situació d’impasse ja pràcticament s’ha acabat després de que en les consultes del rei no s’hagi visualitzat, com era d’esperar, cap candidat que hagi pogut aportar una majoria al darrera que li garantís la investidura..\nEn una rapidesa inusual però comprensible el Rei ha despatxat la ronda de consultes amb els líders polítics , la ronda final, abans de comunicar al President del Congrés que tot està igual que estava – segurament pitjor i amb els partits més enrocats- i per tant calia anar decididament a unes noves eleccions.\nSegur que al llarg d’aquest gairebé quatre mesos en que estem en aquesta mena d’atzucac, en aquest laberint sense sortida, tots el partits, negociessin o no, mentre analitzaven amb detall els resultats i les possibles combinacions de necessàries aliances per arribar a la majoria ja tenien, discretament , això sí, tot l’aparell de campanya en estat de permanent alerta, per tant no els costarà gaire posar la marxa directa i al llarg d’aquets dos mesos que encara queden pels comicis ens puguin, altra vegada, il·lustrar amb les seves propostes que en bona lògica no haurien de diferir massa de les que fins avui hem escoltat..\nAl llarg d’aquets dies qui més qui menys ja ha donat les eleccions com un fet incontestable.\nDe res no ha servit el darrer i interessant proposta de Joan Baldoví en nom de Compromís , amb el nom de Acuerdo del Prado amb 30 punts que faria possible un acord de l’esquerra per poder formar govern. El PSOE es mira el document i fa una contraoferta que rebutgen tant Podemos com Ciudadanos. En fi, és d’agrair la voluntat de Compromís però inútil des d’un punt de vista efctiu. Lloable iniciativa que ha quedat en un intent fallit.\nLes raons del suposat fracàs són múltiples i diverses . Hi ha qui invoca la història de la desavinença de l’esquerra per formar governs de coalició, pensant sempre més amb voluntat de fagocitar al del costat que no pas arribar-hi a acords. Per altres la causa del desacord és la voluntat d’Iglesias de fer un sorprasso al PSOE intentant pactar amb IU ( però si acaba fent el sorprasso que es tregui del cap el suport el PSOE per investir-lo president del govern , eh) , i també es podria parlar que el joc d’egos que han coincidit en el moment polític que no ha ajudat a arribar a acords . Però tampoc cal oblidar que segurament una de les causes més clares i reals que ens han portat fins aquí ha estat la incapacitat del PP de forjar cap mena d’aliança ni trobar complicitats i això no és aliè a com i de la manera que el mateix PP ha governat amb la seva majoria absoluta. No ha donat gens d’aire a les altres forces polítiques, els ha negat iniciatives i no els acceptat gaires esmenes en els processos parlamentaris , no ha estat capaç de travar aliances en els temes més importants i ara paga la seva arrogància que va ser el seu tarannà polític i parlamentari i de govern en els darrers quatre anys.\nDe res han servit ni les pressions, directes, indirectes i interposades del món econòmic ni les que provinents d’Europa han arribat als despatxos dels principals partits perquè assagessin això que a Europa funciona que és la “gran coalició”. Segurament a Europa no conceben que un partit amb majoria absoluta quan la perd no pot trobar cap aliat precisament per la política de terra cremada que ha portat a terme en els darrers anys. O és que algú es creu que Alemanya on governen els conservadors de la CDU i el socialistes del SPD , si en els darrers temps s’hagués negat el pa i la sal a totes les propostes socialistes hagués esta possible un acord de govern i a més referendat per els bases del SPD.\nI ja hi som noves eleccions i ja sabem que quan es convoquen eleccions comença el ball d’enquestes.\nAra també passa i passarà i de moment totes les que han sortit publicades dibuixen un panorama post lectoral molt semblant a l’actual Seria una bona manera de que la ciutadania obligués a les forces polítiques a un diàleg més seriós i amb menys tacticisme i els obligués a haver de trobar solucions reals i que servissin.\nPerò un cop obert el meló electoral també poden passar coses diferents a les que preveuen els enquestes i consolidar majories que fins ara no eren possibles..\nVeurem com gestionen els partits el patrimoni del vots que tenen si amb una major voluntat de resoldre els problemes o bé segueixen amb comportaments tendents a l’autisme polític i de mirar-se el melic.\nLa dada més significativa la trobarem potser en els nivells d’abstenció que hi hagi.\nHi haurà joc però, fins el darrer alè.\nPublicat a l’Eix Diari 03.05.16\nThis entry was posted on Mai 9, 2016 at 4:11 am and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Publicat per Paco Ferron Carrion el 05/05/2020 - 12:15\nPublicat per Paco Ferron Carrion el 05/05/2020 - 12:07\nApropa’t és un conjunt de píndoles formatives independents i gratuïtes per a tothom. D’una banda pretén apropar a les persones de manera virtual i d’altra banda, seguir amb el progragama de preparació per l’ACTIC. [+]\nPublicat per Paco Ferron Carrion el 05/05/2020 - 12:00\nL’objectiu d’aquest servei és atendre alumnes i/o famílies amb alguna dificultat específica i tècnica amb el treball telemàtic i per resoldre dubtes d'orientació acadèmica. [+]\nPublicat per Paco Ferron Carrion el 04/05/2020 - 08:39\nDes de l'Ajuntament d'Abrera es fa una crida solidària a la ciutadania a obrir el wifi de casa de 10 h a 14 h perquè l'alumnat que no en tingui, pugui tenir Internet des de casa i descarregar-se les feines escolars durant el confinament. [+]\nSanta Perpètua de Mogoda - Consulta digital sobre els interessos de formació de famílies i comunitat educativa\nPublicat per Paco Ferron Carrion el 04/05/2020 - 08:29\nL’acció s’emmarca dins de l'activitat del Grup de Treball de Formació a Famílies del Projecte Educatiu de Ciutat (PEC). L’objectiu és poder elaborar conjuntament el Programa Municipal de Formació a Famílies per al curs 2020-2021. [+]\nManlleu - L’ajuntament s’adhereix al programa de la Fundació REIR per lluitar contra la bretxa digital\nPublicat per Paco Ferron Carrion el 04/05/2020 - 08:21\nManlleu engega una recollida d’ordinadors, tauletes, mòbils i portàtils per garantir que cap alumne quedi desconnectat del curs escolar que es seguirà telemàticament. [+]\nGranollers - L'Ajuntament treballa per proveir d'ordinadors i de connectivitat a famílies vulnerables\nPublicat per Paco Ferron Carrion el 30/04/2020 - 13:12\nL'Ajuntament ha estimat que al voltant d'un 8 % dels alumnes que cursen ensenyament obligatori tenen algun tipus de necessitat tecnològica, ja sigui de manca de dispositius o de connexió a Internet. [+]\nPublicat per Paco Ferron Carrion el 30/04/2020 - 13:01\nParets del Vallès - Assegura dispositius i connectivitat a l'alumnat amb dificultats per seguir el curs de forma telemàtica\nPublicat per Paco Ferron Carrion el 30/04/2020 - 12:55\nL’ajuntament ha adquirit unes targetes SIM i dispositius anomenats MIFI que, de forma conjunta, ofereixen connexió a internet. També es cediran ordinadors portàtils i tauletes digitals. [+]\nLes Franqueses del Vallès - L’EMM engega la campanya: La música no s’atura - #jotocoacasa\nPublicat per Paco Ferron Carrion el 29/04/2020 - 13:07\nLa campanya anima als alumnes a que es gravin ,en un vídeo vertical de 10″, fent música i l’enviïn a l’escola. Els vídeos s’aniran penjant a les xarxes per compartir amb tothom la música feta des de casa. [+]


Una vintena de nens fan els seus primers passos a la cuina de la mà dels tallers del Petit Xef\njuny 27, 2013 No Comments by CatPress\nEl xef Xavier Vargas ajuda un dels participants\nEl Petit Xef ja ha tornat al Passeig per fer descobrir als més petits de la casa alguns dels secrets de la cuina. La primera sessió va tenir lloc ahir dimecres i hi van participar una vintena de nens i nenes. En aquesta ocasió, el xef Xavier Vargas, que és qui s’encarrega de conduir els tallers aquest any, va ensenyar-los a fer magdalenes i decorar-les. Tots ells van passar una bona estona manipulant i experimentant amb els ingredients i van poder endur-se a casa les seves pròpies elaboracions.\nEls tallers es repetiran els dies 10 i 24 de juliol a les 6 de la tarda, sempre a la terrassa del bar Plaça. El dia 10 de juliol la sessió es dedicarà a la decoració de cupcakes, mentre que el dia 24 els participants aprendran a fer broquetes de fruita. Les inscripcions per tots dos tallers són obertes i es poden fer per telèfon al 93 876 91 61 o bé a l’adreça de correu electrònic info@quinpasseig.com. Cada taller té un preu de 5 euros que inclou la gorra de xef, el berenar dels nens i un obsequi i altres sorpreses per als participants.\nEls tallers es realitzen en grups reduïts i són una bona oportunitat per a què els més petits s’introdueixin en el món de la cuina d’una manera amena i divertida, aprenent coses sobre els ingredients i els processos d’elaboració i descobrint la importància de mantenir una alimentació saludable. Mentre dura el taller, els pares i mares poden gaudir de les terrasses del Passeig.


← Màscares, llibres, hivern\nBon Any 2021 →\nCelebraré Nadal com els últims anys: la nit de Nadal llegint A Christmas Carol de Dickens (tota una tradició, després de tants anys); el dia de Nadal a casa; trucar a ma germana (fins fa dos anys, mentre hi va ser, també trucava a la mare), un dinar tard amb el meu fill, coses bones per menjar, llegir. I sempre ho espero amb molta ilusió —aquest any també.\nUs enllaço el conte que he escrit per a vosaltres. Espero que us agradi.\nCuideu-vos, una abraçada i\nAquesta entrada s'ha publicat en Una mica de tot i etiquetada amb Bon Nadal 2020. Afegiu a les adreces d'interès l'enllaç permanent.\n20 respostes a Bon Nadal 2020\npereeldigne ha dit:\nDesembre 24, 2020 a les 3:08 am\nMolt bones festes companya!\nDesembre 24, 2020 a les 10:00 pm\nBones festes, Joan!\nDesembre 24, 2020 a les 3:14 am\nUna preciositat de conte. M’ha encantat!\nBon Nadal estimada Shaudin!\nDesembre 24, 2020 a les 10:04 pm\nBona nit de Nadal, Marta,\nContenta que t’hagi agradat el conte!\nBon Nadal (malgrat la situació), estimada amiga!\nDesembre 24, 2020 a les 4:26 am\nUn conte preciós Shaudin, que demostra el gran amor que sents pels animals.\nDesembre 24, 2020 a les 10:07 pm\nMoltes gràcies, Teresa. És cert que m’agraden els animals, encara que siguin lletjos com en són els opòssums. Els trobo tots tan innocents!\nDesembre 24, 2020 a les 4:41 am\nBuena idea explicarnos una historia de Anna, que ya nos muestra lo curiosa que era antes de empezar su gran aventura.\nTe deseo que se cumplan tus planes navideños.\nDesembre 24, 2020 a les 10:14 pm\nBona nit de Nadal, María,\nFeia molt temps, de fet ja quan escrivia la saga, que volia escriure uns contes sobre els diferents personatges quan eren petits, però mai en tenia l’ocasió per una cosa o una altra. A la fi n’he fet un i havia de ser amb l’Anna, per ser la protagonista i perquè és un conte de Nadal (a l’altre món no hi ha Nadal).\nGracies! Espero que tu tinguis un dia plaent.\nBon Nadal i una abraçada!\nDesembre 24, 2020 a les 5:03 am\nUn conte preciós, Shaudin. Bon Nadal!\nDesembre 24, 2020 a les 10:16 pm\nSi a un gran escriptor con tu, Pere, li agrada el meu conte, ja puc sentir-me satisfeta.\nBon Nadal i una abraçada cap a Menorca!\nDesembre 24, 2020 a les 5:07 am\nBon Nadal i bon cap d’any, Shaudin. Gràcies per la meravella de conte que ens has regalat.\nDesembre 24, 2020 a les 10:19 pm\nBon Nadal, Humbert! I Bon Any (amb salut)!\nA tu sempre t’agrada el que escric, i em fa molt contenta. Encara recordo bé la ressenya que em vas fer de Més enllà del somni –ja fa uns 11 anys! T’ho agraeixo cada cop que la recordo.\nDesembre 24, 2020 a les 7:16 am\nBones festes, Shaudin, i que 2021 siga millor per a tots!\nGràcies pel conte. És preciós.\nDesembre 24, 2020 a les 10:22 pm\nGràcies, Pep! Estic contenta que t’agradi el conte.\nBones festes per a tu i els teus. I, sí, ens cal un 2021 molt millor! Tant de bo sigui així.\nDesembre 24, 2020 a les 7:24 am\nBones festes i molt bon any 2021, una abraçada Shaudin ❤ ❤\nDesembre 24, 2020 a les 10:25 pm\nBones festes, Juli! I per a la Rita també.\nEspero que tots plegats tinguem un 2021 ben bo, que ens fa falta\nDesembre 25, 2020 a les 6:15 am\nVaja, i el meu comentari no ha sortit! A veure si avui… Bon Nadal!\nDesembre 25, 2020 a les 2:36 pm\nSi que ha sortit, Rosa. Tu i molts d’altres vau comentar sota el conte. D’altres van comentar aquí, com tu ara. Si vas al final del conte veuràs que hi ha el teu comentari.\nDesembre 25, 2020 a les 6:42 am\nEls núvols de Nadal no sé que tenen\npel blau puríssim dolçament s´estenen,\na la llum de la posta suaus s´encenen\nDesembre 25, 2020 a les 8:29 pm\nMoltes gràcies, Imma! Bon Nadal!


Un monolit d’Enric Valor (1911 - 2020) és la nova escultura a Cullera que, des de hui, roman en la plaça a la qual dona nom el propi escriptor valencià. L’Ajuntament ha volgut posar en valor la figura de l’intel·lectual de Castalla que amb la seua labor, entre d’altres, ha ajudat a promoure la normalització de la llengua.\nPrecisament, l’alcalde de la ciutat, Jordi Mayor, ha reivindicat que “hem vist en altres ciutats com hi ha qui vol fer desaparèixer la nostra història i els nostres referents. A Cullera a l'inversa. Som conscients del tresor que ens ha regalat Enric Valor al nostre patrimoni lingüístic, al valencià i a la cultura popular i per això li dediquem este monolit".\nL’acte també ha servit per mostrar el resultat final de la reforma de la plaça Enric Valor després d’una remodelació integral executada durant els darrers mesos. En paraules del regidor d’Urbanisme, Bernat Escolá, "la reforma li ha canviat la cara a la plaça. Ara és un espai d'oci a l'aire lliure per a les famílies amb un parc infantil, una zona verda i una font ornamental".\nLa intervenció, dotada amb una inversió al voltant dels 350.000 euros gràcies al superàvit de l'exercici anterior, també ha comptat amb l'acondicionament i pavimentat del pàrquing de 200 places ubicat en el mateix enclau.


Vilanova i la Geltrú, la ciutat que no dorm | Turisme Catalunya\nLa capital de la comarca del Garraf és Vilanova i la Geltrú, un municipi que se situa a 40 km de Barcelona i a 45 km de Tarragona. Es troba molt a prop de la ciutat de Sitges, amb la qual comparteix costa i molts aspectes festius com el famós carnaval.\nEl naixement de Vilanova i la Geltrú es relaciona amb el senyor feudal de la Geltrú. Aquest va impulsar una llei que obligava a les joves noucasades a passar la primera nit amb ell mateix. La llei es coneix com a dret de cuixa o dret de la primera nit. Per aquest motiu, una gran quantitat d’habitants de la Geltrú va marxar cap al mar, molt a prop de Cubelles, territori que es coneixia com a Vilanova de Cubelles. Amb els anys, es va convertir en una sola ciutat, l’actual Vilanova i la Geltrú.\nPerò no és fins a l’any 1274 que, oficialment, va ser fundada la ciutat. El rei Jaume I va entregar a aquesta la Carta Pobla, la qual atorgava a la població diferents privilegis, cortesia dels reis cristians i senyors laics i eclesiàstics de la península Ibèrica. D’aquesta manera, Vilanova i la Geltrú es diferencia en diverses zones d’interès cultural i, durant l’època que va rebre la carta, d’interès estratègic. Es relaciona amb la Reconquesta i la consegüent repoblació.\nTot i que l’economia del municipi s’ha basat sempre en l’agricultura i el comerç marítim del vi, segles després la industrialització va privilegiar el sector tèxtil, metal·lúrgic i químic. En l’actualitat s’ha afegit el sector terciari i de serveis, sent Vilanova i la Geltrú una ciutat turística.\nVilanova i la Geltrú és molt popular per les seves celebracions. El 17 de gener, el dia de Sant Antoni, se celebra la festa de Els Tres Tombs. Consisteix en una rua de cavalls amb carrosses i altres animals que donen tres voltes en un recorregut marcat prèviament per l’interior de la ciutat. Molts visitants porten els seus animals domèstics per tal que aquests siguin beneits.\nLa següent festa més celebrada és el Carnaval de Vilanova i la Geltrú. Durant diversos dies la ciutat celebra aquesta data amb centenars d’activitats pensades per a grans i petits, sent un símbol per al municipi. A l’estiu, concretament el 5 d’agost, se celebra la Festa Major en honor a la Verge de les Neus, la patrona de la ciutat. Gegants i capgrossos desfilen per la ciutat realitzant balls característics de la cultura catalana.\nLes infraestructures d’oci relacionades amb el mar i l’esport són molt importants en la ciutat. Les platges, el port esportiu, el passeig marítim i el camp de golf en són exemples. De caràcter més cultural, Vilanova i la Geltrú compta amb teatres, cinemes, celebracions de festivals de música i, sobretot, amb una gran oferta de museus que expliquen la història de la ciutat.\nPer conèixer Vilanova i la Geltrú profundament, no es pot prescindir de fer un passeig per la Rambla Principal i visitar la plaça de l’Ajuntament. Es tracta d’una població que disposa d’un ambient immillorable i que convida a descobrir els racons més complets i bells de la ciutat.\nCarnavalFestaHistòriaMarVilanova i la Geltrú


Diferència entre les revisions de "Casa dels Caragols" - L'Enciclopèdia, la wikipedia lliure en valencià\nDiferència entre les revisions de "Casa dels Caragols"\nRevisió de 12:51 24 ago 2019 (editar)\nRevisió de 16:56 25 ago 2019 (editar) (desfer)\nLa Casa dels Caragols és un palau que fon ordenada la seua construcció en l'any [] per Félix Bueso Tirado, seguint el proyecte de l'arquitecte castellonenc [[Francisco Tomás Traver]], s'acabà de construir en [].\nLa Casa dels Caragols és un palau que fon ordenada la seua construcció en l'any [] per Félix Bueso Tirado, seguint el proyecte de l'arquitecte castellonenc [[Francisco Tomás Traver]], s'acabà de construir en l'any [].\nRevisió de 16:56 25 ago 2019\nLa Casa dels Caragols és un edifici d'estil neoclàssic situat en el carrer Major, 78, de la ciutat de Castelló de la Plana, en l'actualitat és la sèu del govern valencià de la Generalitat Valenciana en Castelló.\nLa Casa dels Caragols és un palau que fon ordenada la seua construcció en l'any 1911 per Félix Bueso Tirado, seguint el proyecte de l'arquitecte castellonenc Francisco Tomás Traver, s'acabà de construir en l'any 1914.\nL'edifici conta en una planta baixa i dos plantes superiors, una andana i un terrat. És d'estil eclèctic i se troba catalogat i protegit de primer orde com a estructura monumental (classificació urbanística ZU, estant dins del PGOU aprovat el 17 novembre de 1984). L'edifici té una superfície construïda de 2.054 m2.\nEs realisà l'adaptació de l'antiga biblioteca i archiu de la planta baixa per a Saló d'Actes.\nEn l'actualitat és la sèu de diversos ents governamentals:\nDelegació del IVF\nDirecció Territorial de Justícia i Administracions Públiques\nEstabliment Públic de la Conselleria de Justícia i Administracions Públiques\nDirecció Territorial d'Interior\nL'edifici rep el nom de "Casa dels Caragols" perque en la porta principal n'hi han dos caragols que pugen per la frontera de l'edifici.\nObtingut de «http://www.lenciclopedia.org/index.php?title=Casa_dels_Caragols&oldid=152797»


Aida Llop, nominada als XXVII Premis Butaca\nAida Llop, actriu castellarenca nominada als Premis Butaca 2021. || CEDIDA\nLa castellarenca opta al guardó com a Millor Actriu de Musicals per 'Mistela, candela, sarsuela'\nL'actriu castellarenca Aida Llop ha estat nominada com a Millor Actriu de Musicals a la XXVII Edició dels Premis Butaca de Teatre de Catalunya. El veredicte es fallarà el proper 15 de novembre, quan se celebrarà la gala i es farà l'entrega de premis als guanyadors. Mentrestant, des d'avui i fins al 8 de novembre, els espectadors poden votar els candidats a la web www.premisbutaca.cat, "que en són quatre de cada categoria de les arts escèniques", diu Aida Llop.\nL'actriu castellarenca ha rebut la nominació per l'obra Mistela, candela, sarsuela, una obra que també ha estat valorada amb tres nominacions més: Lluís oliver i Joan Sáez com a Millors Actors de Musical, i el propi muntatge com a Millor Espectacle Musical.\nLa notícia ha estat molt ben rebuda per la companyia, Epidèmia Teatre, "perquè no ens esperàvem cap nominació, normalment són premis que ens queden molt lluny". Com a companyia petita autogestionada, "fem el que bonament podem". Les nominacions els donen l'empenta per seguir creant. I són realistes, que les grans produccions tenen molta més visibilitat i arriben a molta més gent i és per això que són els més nominats, normalment. "Però també és un orgull enorme haver estat nominats, ja que ens han valorat persones amb criteri teatral", afegeix Llop. A partir d'ara, però, seran els espectadors els qui decideixin els vots definitius. "A vegades això depèn de si coneixes més o menys gent".\nLa nominació esperen que els obri portes. "Nosaltres som formiguetes, cobrem poc o gens per la feinada que fem". No reben finançament d'estaments públics, "tot i que vam tenir la sort de rebre una subvenció de Maldà Teatre, en aquest cas". La majoria de grans productores, com Focus, i teatres grans com el Teatre Nacional de Catalunya i el Teatre Lliure "sempre fan produccions grosses i xules amb grans actors", afegeix Llop. Són produccions que tenen més pressupost "i que poden assumir muntatges enormes".


Cambrils es manifesta en rebuig per l'agressió sexual a una noia\nEl ministeri d'Exteriors, liderat per Josep Borrell, ha espiat durant mesos les delegacions del Govern català a l'exterior, concretament, les seus de Londres, Ginebra i Berlín. Segons ha avançat TV3, es va encarregar a les ambaixades espanyoles del Regne Unit, Suïssa i Alemanya que seguissin de prop i fessin informes sobre les accions de les delegacions i del conseller d'Exteriors, Alfred Bosch, per donar projecció al procés. Llegeix més\nEl diàleg, sense voluntat política, no ajuda a resoldre els conflictes. Especialment quan les postures estan tan enrocades i inamovibles com el govern monocolor de Pedro Sánchez i el govern de coalició de Pablo Iglesias. Tothom ho admet: la reunió d’aquest dimarts, la cinquena entre els dos dirigents des del 28-A, ha estat un rotund fracàs. Les posicions no només no s’han apropat, sinó que s’han allunyat considerablement. Si volen arribar a bon port, algú dels dos haurà de cedir. Llegeix més\nALCALDIA | Des del consistori ens posicionem contra totes les formes de violència masclista i encoratgem a les víctimes i testimonis a denunciar les agressions.\n👉 https://t.co/ZbpX2PSy8p pic.twitter.com/TN1v2857jW\n— Ajuntament Cambrils (@ajcambrils) 9 de julio de 2019\nEl president de la patronal Cecot, Antoni Abad, ha demanat en una reunió amb el president de la Generalitat, Quim Torra, de "recuperar el ritme de dinamisme anterior" de l'economia catalana, segons ha explicat la mateixa patronal en un comunicat. Llegeix més\nFernández Mañueco, president de Castella i Lleó amb els vots de PP i Cs\nEl popular Alfonso Fernández Mañueco s'ha convertit en el setè president de Castella i Lleó amb els 29 vots del seu partit i els 12 de Ciutadans, tal com havien pactat ambdues formacions. Han votat en contra els 35 procuradors del PSOE, els dos de Podemos i el procurador de la Unió del Poble Lleonès, mentre que s'han abstingut els respectius representants de Vox i del nou partit Por Ávila.\nEl Govern impulsa llei de ciència per promoure la investigació i la innovació\nEl govern de Catalunya ha aprovat aquest dimarts l'avantprojecte de llei de ciència, que estableix "un marc jurídic estable" per "construir una societat del coneixement basada en la investigació i la innovació".\nEl Parlament votarà aquest dimecres crear una comissió sobre abusos sexuals a menors\nEl Parlament celebrarà aquest dimecres i dijous un ple en el qual es votarà si crea una comissió sobre abusos sexuals a menors, ja que els grups han presentat dues propostes diferents sobre aquesta qüestió.\nEl Govern acorda impulsar un Pacte Nacional per a la Mobilitat Segura i Sostenible\nEl Govern de la Generalitat ha acordat aquest dimarts en el Consell Executiu impulsar un Pacte Nacional per a la Mobilitat Segura i Sostenible per fer front als "reptes presents i de futur de la mobilitat" i promoure la seguretat vial.\nAcord de #Govern per a l'impuls del Pacte nacional per a la mobilitat segura i sostenible @interiorcat @territoricat @transithttps://t.co/3bVA4ktrK6\nUna vintena d'entitats socials denuncien que el Govern vol endegar un programa per retornar menors al Marroc\nUna vintena d'entitats socials han denunciat en un manifest que el Govern vol endegar un programa per retornar joves migrants menors d'edat marroquins al seu país. El programa, que porta per nom 'Al Amal', seria, segons aquestes entitats, la continuació d'un altre que va estar actiu entre el 2006 i el 2009 i que duia per nom 'Catalunya-Magrib'.\n#COMUNICAT | No a la Instrumentalització de la Cooperació, #NoAlAmal\nActualment, s’està gestant un projecte per retornar a joves al Marroc amb diners pùblics i gestió privada. La repatriació de la #infànciamigrant es #racisme‼\n👁🗨 Llegeix: https://t.co/LRQX8xyNXa\n— SOS Racisme CAT (@SOSRacis) 9 de julio de 2019\nL'Ajuntament de Barcelona reivindica la feina feta per fer front al top manta\nL'Ajuntament de Barcelona reivindica la feina feta per fer front al fenomen del top manta, en resposta al requeriment de la Plataforma Afectats Venta Ambulant, formada per comerciants, restauradors i veïns de la Barceloneta, perquè prengui mesures contra la proliferació de venedors i llauners abans del 31 de juliol.\nLa Generalitat proposa més de 900 compromisos pels objectius de desenvolupament sostenible de l'ONU\nTots els departaments de la Generalitat s'han reunit aquest dimarts per posar en comú més de 900 compromisos per implementar a Catalunya l'Agenda 2030 de l'ONU, que fixa diversos objectius per aconseguir un desenvolupament sostenible, i que va ser firmada el 2015 pels països membres.\nLa fiscalia demana judici per a Torra i inhabilitar-lo 20 mesos pels llaços grocs\nLa fiscalia demana portar a judici el president, Quim Torra, per un delicte de desobediència per no haver tret la pancarta dels presos polítics i exiliats del Palau de la Generalitat durant la campanya electoral. Llegeix més\nRetencions a les principals vies de l'àrea metropolitana\n🚙🚙🚙 Es complica el trànsit a vies principals de l'àrea metropolitana, com l'AP-7, B-30, C-58, C-17, A-2 i Rondes➡https://t.co/uZFoqxRnXQ\n🙏En retenció, mantingues la distància de seguretat, evita canvis de carril i no et distreguis amb el mòbil! pic.twitter.com/LS4WrOe7Ry\n— Trànsit (@transit) July 9, 2019\nBarcelona constitueix aquest dimecres la taula per declarar l'emergència climàtica a la ciutat\nL'alcaldessa de Barcelona, Ada Colau, presidirà aquest dimecres la constitució de la taula per preparar la declaració d'emergència climàtica a la ciutat, juntament amb entitats i altres administracions.\nLa UGT denuncia que a les platges de la Costa Daurada falten 90 socorristes\nLa UGT ha denunciat que a les platges de la Costa Daurada de Tarragona falten 90 socorristes, segons informa el sindicat.\nA més, segons la UGT, cap dels plecs de condicions per licitar el servei de socorrisme al litoral de tota la província compleix actualment les condicions econòmiques del conveni col·lectiu sectorial.\nComerciants i veïns urgeixen a l'Ajuntament mesures contra el top manta\nLa Plataforma d'Afectats pel Top Manta, que integra comerciants, restauradors i veïns de la Barceloneta, ha urgit avui l'Ajuntament de Barcelona a prendre mesures contra la proliferació del top manta i els llauners abans del 31 de juliol, davant els perjudicis que causen.\nL'independentisme manté la majoria a la Cambra tot i els canvis en dues cadires\nNou ball de cadires a la Cambra de Comerç de Barcelona. Avui, 9 de juliol, finalitza el termini per tal que les empreses que no havien recollit la credencial per formar part del ple cameral ho facin. Una d'aquestes ésMagma Disseny de Toni Clariana, la cadira de plata que ElNacional.cat ja va avançar que no havia complert amb el compromís de pagament, i que finalment s'ha confirmat que no formarà part del ple. La segona: Avant Telecom & Urbotics, de la candidatura Eines de País, representada per Jordi Alvinyà, va guanyar l'epígraf 10.3 de Transport, emmagatzematge i comunicacions amb 82 vots, però no ha assumit la cadira "per motius personals". Llegeix més\nEl Govern mostra el seu compromís amb l'agenda 2030\n🔴 Conseller @AlfredBosch: “El Govern està plenament compromès amb l’Agenda 2030 de Nacions Unides. El Pla per a la Implementació de l’Agenda 2030 fixa 920 compromisos” pic.twitter.com/WgIZ4WTu26\n— Exteriors Catalunya (@exteriorscat) July 9, 2019\nJxCat considera que que la multa a Puigdemont i Comín "és una barbaritat"\n▶ @PujolBonell: "La multa del Tribunal Suprem al president @KRLS i @toni_comin és una barbaritat, com tantes n'hi ha hagut en els últims anys. Es tracta d'amenaçar, de fer por per la via judicial o la multa. Són les mil cares de l'amenaça permanent per part de l'Estat espanyol" pic.twitter.com/hDrfsCssmn\n— Junts per Catalunya 🎗 (@JuntsXCat) 9 de juliol de 2019\nAcaba la compareixença d'Enric Hernàndez a la comissió dels atemptats del 17-A


‘HULA HOOP. L’Experiència en Disseny Circular'\nEls propers 29 i 30 de novembre, BCD Barcelona Centre de Disseny organitza, un any més, el ‘HULA HOOP - L’Experiència en Disseny Circular’. Un espai de trobada obert a estudiants, professionals i públic en general per generar, transferir i compartir coneixement entorn a estratègies de recuperació i regeneració de recursos.\nEnguany, el HULA HOOP formarà part de la programació del Re-/Barcelona Sustainable Fashion Global Event, primera trobada global de moda sostenible i ètica del Sud d'Europa, organitzat per Moda Sostenible Barcelona i Seed & Click, amb el suport de l'Ajuntament de Barcelona i del Disseny Hub Barcelona. Dins d’aquest marc, hi trobarem l’ILLA HULA HOOP com a un espai propi de la iniciativa, en la que es promourà el coneixement i els valors per a un impacte social i ambiental positiu a través d’una sèrie d’activitats que tindran lloc en un espai destinat a l’economia circular i el disseny.\nConeixem el context i la conseqüent necessitat de repensar el model de producció i consum actual, però, som conscients de les conseqüències reals que tenen les nostres accions individuals i col·lectives en el medi ambient? Com es canvien aquestes inèrcies? Sabem què podem fer com a individus i com a societat per tal de revertir la situació?\nA partir dels elements terra, aigua i aire, es recrearà una escenografia en base a materials reutilitzats, recreant una illa per prendre consciència ambiental i guanyar coneixement en estratègies de recuperació de material i regeneració de recursos.\nDurant els dos dies de celebració –29 i 30 de novembre– l'espai acollirà diferents tallers que convidaran a la reflexió i a l’adquisició de coneixement relatiu a un model respectuós i beneficiós per a la societat i el medi ambient, així com activitats i dinàmiques interactives per viure una experiència HULA HOOP.\n10:00 Obertura de l’ILLA HULA HOOP\n11:30 Registre al taller del matí\n12:00 Benvinguda al HULA HOOP – L’experiència en Disseny Circular. (Lloc: Sala C del Disseny HUB Barcelona)\n12:30 1r Workshop.- El poder del ciutadà conscient: activisme quotidià a través de la moda\nA mode d’introducció a la jornada, en aquesta primera sessió es tractaran els reptes socioambientals, posant en valor la importància del nostre consum per al canvi. S’analitzarà el paper que juga la moda en aquest àmbit i s’acabarà amb una pràctica en la qual els assistents dissenyin la seva pròpia campanya activista per impulsar el Zero Waste. L’empresa Uttopy dinamitzarà el taller presentant el seu propi cas com a exemple de producció respectuosa amb el medi ambient i les persones\n16:00 2n Workshop.- L’upcycling i les estratègies per repensar les nostres interaccions i arribar a solucions innovadores\nEls processos productius i de disseny poden ser lineals, circulars, transversals? Podem minimitzar l'impacte revaluant les nostres interaccions? Intentarem donar resposta a aquestes preguntes a través d'un exercici en què els assistents tindran la possibilitat de realitzar i compartir una proposta a partir d'un Tool Kit, que es lliurarà per cada grup format in situ pels mateixos participants. L’empresa Demano dinamitzarà el taller presentant el seu propi cas com a estratègia per al desenvolupament sostenible de nous productes.\n11:00 3r Workshop.- El cicle de vida del hula hoop - Renova el teu hula hoop. Aprendrem a considerar el cicle de vida d’un objecte com el hula hoop i es posaran en pràctica tècniques de recuperació per conservar el material i evitar la generació de residus.\nHOOPJAM.- Mou el Hula Hoop per a la sostenibilitat! Aquest workshop va acompanyat del HOOPJAM. Vine i descobriràs què pots arribar a fer amb un Hula Hoop\n15 novembre 2019 | ESDAP Catalunya, Transversal


ACOCOLLONA’T 2015: DIA 7 | Jacint Casademont\nACOCOLLONA’T 2015: DIA 7\ntags: dinamo, mad faces, nick, operación preferente, polaroid, red thunder, they will all die in space\nQuina nit, senyores i senyors! Quina nit! Avui ens ha abraçat una vetllada d’alt nivell. A banda de la qualitat dels curts projectats hem tingut el ja clàssic concurs de mad faces i la projecció del llargmetratge Nick de Jose Pozo. Fotem-li un repàs:\nOPERACIÓN PREFERENTE (Roger Comella – Carles Velat, ESP)\nPresentat pel seu director, i acompanyat pel productor, ens troben amb un curt basat en fets reals. Potser el més aterrador de tot plegat. Encara que el gir de guió te’l veus a venir la història està ben portada. L’obra es recolza sobretot en el repartiment i el punt reflexiu, que queda ben plasmat, però li falta un final més potent.\nPOLAROID (Lars Klevbeerg, NORUEGA)\nPetita obra mestra. Sense més. Tot i no tenir res summament original la seva factura és esplèndida i res està fora de lloc. Un treball de gènere exemplificant on l’atmosfera és menja la història, quasi inexistent. Els amants del terror, de caire més actual, el gaudiran.\nRED THUNDER (Álvaro Ron, USA)\nEls nord-americans saben fer les coses, sense dubte, però aquí t’olores tot plegat només començar. Val, les interpretacions agradablement ianquis i els efectes visuals són excel·lents, però li falta punch. Sembla més una prova per mostrar a un gran estudi que un curt amb identitat i propòsits com a obra auto-conclusiva.\nTHEY WILL ALL DIE IN SPACE (Javier Chillón, ESP)\nThriller espacial amb només tres personatges en joc i en blanc i negre. Això que podria ser un pega atorga un aire claustrofòbic molt agradable. Tot el treball artístic remet a Alien, des del vestuari als decorats. La història en sí mateixa funciona acabant amb un final molt encertat.\nDINAMO (David F. Vega, ESP)\nSense diàlegs i una sola actriu protagonista juga amb elements molt simples però més que eficaços. El treball d’il·luminació està molt ben empescat, el que en les produccions més escasses de pressupost poden patir aquí es converteix en un atribut positiu i amb personalitat pròpia. La trama no és rebuscada, gràcies a Déu, i sap jugar les cartes amb encert.\nDesprés d’una petita pausa hem reprès la jornada amb el ja famós concurs de mad faces, on quatre concursants s’han disputat el premi. Després d’una deliberació complicada l’afortunat ha sigut un noi anomenat Krusty que ha sabut transmetre la seva follía amb èxit. Enhorabona.\nI llavors ha arribat la cirereta del pastís. Amb la presentació de l’Ignasi Arbat, del programa de ràdio Ningú no és perfecte, i la presència d’una de les actrius, Elisabet Terri, hem pogut gaudir de…\nNICK ( Jose pozo, ANDORRA)\nPrimer film rodat enterament a Andorra; val que no és vital saber-ho, però sí curiós. Aquí ens trobem amb un thriller de personatges vivint rodejats per la neu. Una comunitat tranquil·la on no passa mai res, almenys fins que un jove adolescent conflictiu presencia un assassinat per part d’un encaputxat. A partir d’aquest moment el pes del la trama es reparteix entre la investigació , tot i que amb certa part de desconfiança cap al testimoni, i com el jove es va relacionant amb els personatges del seu voltant. Un treball força introspectiu que no perd el pols en cap moment tot i centrar-se més en el retrat dels protagonistes que en el misteri. Tot i ser el primer llarg en imatge real per part del director es respira un saber fer en tot els aspectes. El tempo mesurat ve recolzat per un bon treball d’imatge i unes interpretacions molt encertades. Jugar amb tants pocs elements i mantenir l’atenció del públic en un llarg és un exercici no mancat de dificultat, repte que supera amb escreix el seu director.\nJa aquest divendres ens espera una nova jornada ben farcida. A la Llibreria 22 tindrem la presentació del llibre de Javier Pueyo dedicat a Lucio Fulci, una nova projecció de curts, el concurs d’scream queens i la projecció de la pel·lícula La casa del fin de los tiempos, d’Alejandro Hidalgo i amb servidor presentant-la.\n← ESPECIAL JAMES BOND: DE TOT UN XIC\nESPECIAL JAMES BOND: EL QUE NO VA SER. →


EL BLOG DE PERE SUBIRANA: COSES MEVES DEL DIJOUS 13 DE DESEMBRE DE 2012\nCOSES MEVES DEL DIJOUS 13 DE DESEMBRE DE 2012\nGairebé un any després de caure greument lesionat al genoll, Jaume Duran va tornar a jugar aquest diumenge amb la samarreta del Palamós Club de Futbol. El banyolí va disputar els darrers quinze minuts del partit contra l’Europa. No jugava des del Palamós-Mollet del 18 de desembre de 2011. Uns dies després es va lesionar en un entrenament i li van diagnosticar un trencament del lligament encreuat del genoll, una lesió que ja havia patit dues temporades abans.\nJaume Duran es va lesionar en un entrenament, a començament del passat mes de gener. El genoll presentava un important hematoma que va dificultar poder veure amb claredat quina lesió hi havia. Després de diverses proves i, atès que l'articulació era estable, es va concloure que només hi havia un traumatisme i que el jugador podria tornar als terrenys de joc en qüestió d'unes setmanes. Quan el davanter banyolí va intentar forçar en els entrenaments, va recaure. Finalment, el dia 7 de març li van fer una artroscòpia a la Clínica Bofill de Girona que va confirmar el trencament del lligament encreuat del genoll. Acte seguit el van operar per reparar-li la lesió, fixant-se un període de recuperació de sis mesos. Cal recordar que Jaume Duran ja havia patit la mateixa lesió l'any 2010, amb una baixa que va durar nou mesos. El jugador explica que: "per fi hem hem deixat enrere aquesta lesió".\nAmb la segona operació, han passat nou mesos més fins que Duran ha pogut tornar als terrenys de joc. Va ser diumenge passat, quan va sortir al camp en els darrers quinze minuts del partit contra l'Europa. El migcampista banyolí diu que: "em vaig trobar força bé, tot i que encara queda agafar el ritme de competició per estar añl cent per cent". Jaume Duran torna a un equip que intenta agafar estabilitat després d'una primera fase de temporada una mica convulsa. Hi ha hagut canvi d'entrenador i també han desfilat força jugadors. El banyolí, comenta que: no m'ha sorprès massa aquesta situació. Son coses que pasen en el futbol". El club espera que la recuperació de Jaume Duran serveixi perquè, finalment, deixi enrere les lesions i pugui demostrar la seva vàlua com a futbolista amb la samarreta del Palamós ara fa unes temporades i que li va servir per fitxar pel Girona i debutar a Segona Divisió A.\nAVUI FA 10 ANYS (13/12/2002. HEMEROTECA RÀDIO PALAMÓS).\nEl cap de setmana esportiu ve protagonitzat, sens dubte, pel derbi empordanès entre el Palamós i el Figueres, que es juga avui diumenge al Nou Estadi municipal. Els palamosins estan decidits a mantenir-se dins dels llocs que donen accés a jugar la promoció d'ascens, mentre el Figueres mirarà de trencar la ratxa de nou partits consecutius sense guanyar.\nLa compañía patrocinará esta importante regata en el calendario internacional\ne inscribe al primer equipo de la Barcelona World Race 2014-2015\n“Somos totalmente complementarios”, afirma Gerard, “como dice Anna yo soy más explosivo y ella más reflexiva. Anna es muy sensible llevando el barco y una gran estratega, y esto es muy valioso en regata oceánica”. Ambos regatistas llevan meses trabajando juntos para preparar esta cita, en un barco de la clase Figaro. El pasado mes de mayo, Anna y Gerard acabaron en onceava posición de la Transat AG2R, que recorre las 3.400 millas que separan Concarneau (Bretaña francesa) y la isla caribeña de San Bartolomé, tras más de 22 días de navegación.\nPublicado por PERE SUBIRANA en 2:44


by: fawda - desembre 13th, 2019\nL’oferta de pisos de lloguer disponible i amb un preu assequible a la ciutat de València s’ha reduït a més de la meitat en els últims anys. Els habitatges amb un cost inferior als 450 euros mensuals han disminuït de 2.930, en l’any 2014, fins a 233, en gener de 2017, segons les dades recollides per l’Ajuntament de València en l’informe realitzat en el marc del Pla estratègic d’habitatge. Als problemes d’accés a l’habitatge se sumen els del territori. El futur de l’Horta de València i d’alguns dels paratges naturals de les seues comarques es troba amenaçat pels projectes d’especulació urbanística. Davant d’aquesta realitat, col·lectius i assemblees de barri de la ciutat veuen en l’okupació l’eina per a crear espais d’insubmissió contra la lògica del sistema capitalista. Per això, amb l’objectiu de qüestionar la distribució de la riquesa, la definició actual de la propietat privada i de recuperar la memòria local i més recent dels moviments socials, el CSOA la Gamberra, el CSOA l’Horta i Espai Veïnal del Cabanyal han organitzat les jornades L’okupació com a eina de la transformació social, que tindran lloc aquest dijous, divendres i dissabte a la capital del Túria.\nLes jornades estan dividides en tres grans blocs: comunitat, habitatge i territori. “Volem tractar l’okupació de manera multiforme, com a eina de transformació en l’àmbit dels centres socials, en l’emancipació i alliberació de pisos i en la defensa del territori”, explica Guillem Ribera, membre d’Espai Veïnal del Cabanyal, col·lectiu en defensa d’un habitatge digne per a les famílies del barri. Les jornades arrencaran aquesta vesprada, a les set, amb la presentació del dossier 30 anys resistint i okupant València 1989-2019, en què es recullen tots els espais okupats en la ciutat de València des de la primera okupació, en l’any 1989, fins a l’actualitat. “La finalitat és recuperar el passat i veure quina és la nostra història perquè no es perda. Al final, si nosaltres mateixes no fem aquesta recerca, ningú la farà”, subratlla Alba Jiménez, membre del CSOA l’Horta. L’estudi, elaborat per la Biblioteca Social Contrabando i la Biblioteca Anarquista de l’Horta, amb la col·laboració d’activistes del moviment okupa, és una actualització del dossier publicat en 2014, any en què es van celebrar les primeres jornades.\nDurant la jornada del divendres, Espai Veïnal del Cabanyal posarà l’accent en l’oferta actual de pisos, la pujada del preu del lloguer, malgrat que a la ciutat de València hi ha més de 64.700 immobles buits, segons el recull realitzat per l’Ajuntament en l’any 2017; i en definitiva, en la limitació d’accés a l’habitatge i l’expulsió de desenes de famílies de les seues cases, les quals no han pogut assumir el preu del lloguer o les propietàries dels immobles no els han renovat el contracte, bé perquè volien fer reformes o per destinar la vivenda a ús turístic. En paraules de Ribera, el col·lectiu del Cabanyal defensa l’okupació en els seus dos vessants: “Per una banda, per a totes les famílies precàries que no la veuen com una opció de lluita, sinó com una necessitat. Veiem, doncs, que ix del moviment okupa i es popularitza”.\nD’altra banda, considera aquest moviment un “procés de transformació, d’autoorganització i assemblearisme perquè les famílies desperten les seues consciències i es qüestionen la propietat privada actual, en mans de fons voltor, promotores i grans empresaris”, afegeix l’activista pel dret a l’habitatge. Des de l’organització, també critiquen la criminalització que sofreix l’okupació i posen d’exemple el missatge alarmista que difonen alguns mitjans de comunicació quan l’okupació d’habitatges es produeix en pisos de primera residència que queden buits durant l’època estival. “Sembla que siga una realitat que va en augment, quan la majoria de cases okupades són propietat d’entitats bancàries o fons d’inversió, els quals creen i aprofiten la misèria de la gent per continuar especulant”, destaquen.\nLes membres d’Espai Veïnal del Cabanyal també explicaran les últimes novetats de la campanya Cabanyal vs Divarian. Aquesta té l’objectiu d’evitar que les famílies que viuen a l’edifici número 67 del carrer Vicent Brull, en mans del fons voltor, es queden sense sostre i puguen aconseguir una alternativa habitacional al barri. El col·lectiu està oferint diverses possibilitats a Divarian per buscar una solució per a les inquilines. Entre aquestes, es troba que el fons es comprometa a facilitar un lloguer social i assequible o un contracte de lloguer avalat per ajudes socials. Una altra de les opcions que han ofert és que l’Ajuntament compre l’edifici i el destine a lloguer social, mentre que l’última de les propostes que es contempla és que el consistori aprove un marc legislatiu per expropiar la finca i destinar-la a habitatge social.\nEl col·lectiu de dones d’ètnia gitana del barri de la Coma de Paterna (Horta Oest) serà l’altre dels protagonistes del divendres, amb la projecció del documental Las Hijas de la Coma, on es relata com algunes veïnes han començat a organitzar-se per fer front als desallotjaments, defensar un habitatge digne, així com una oficina d’ocupació al barri, millors connexions amb la resta de barris, més parcs o ajudes per convertir els baixos en desús en comerços, amb l’objectiu de crear un mercat de proximitat.\nOkupar per protegir el món rural\nA les comarques de València i al Cap i Casal existeixen diversos exemples de recuperació de bancals per alliberar espais sense ús i crear zones de treball comunitari i ecològic, com són els horts del CSOA l’Horta, el Cabanyal Horta o l’Horta la Gamberra. “Es destinen a l’autoconsum. Ningú trau cap benefici i ens permeten crear una forta xarxa veïnal”, detalla Jiménez, per a qui unes altres de les finalitats de les jornades són “enfortir el teixit social dels barris”, “fer una trobada de col·lectius” i “donar a conéixer els projectes més recents”, com és el cas del CSOA la Gamberra, al districte del Campanar de València.\nEl CSOA l’Horta naix l’any 2012 al barri valencià de Benimaclet\nEn l’actualitat, els horts del CSOA l’Horta i Cabanyal Horta es troben amenaçats per projectes urbanístics que, lluny de protegir la idiosincràsia social dels barris de Benimaclet i el Cabanyal, comporten un agreujament dels processos de gentrificació i turistificació i de la insostenibilitat mediambiental. Els Programes d’Actuació Integrada (PAIs) són una de les potes de l’especulació, com el PAI de Benimaclet, el qual, basat en el Pla General d’Ordenació Urbana (PGOU) de 1988, pretén soterrar sota l’asfalt 176.000 metres quadrats de terrenys agrícoles amb alqueries tradicionals. En el cas del projecte d’horts comunitaris i autogestionats del Cabanyal, és la reforma urbanística del barri, contemplada en el Pla Especial del Cabanyal (PEC), la que posa en perill el seu futur. Un dels edificis que substituiran al Bloc dels Portuaris es pretén edificar en la zona dels horts, acabant així amb el teixit social que s’ha creat al seu voltant.\nEn la jornada del dissabte, a la vesprada, els col·lectius afectats per aquests processos especulatius intervindran per explicar els seus projectes i la situació actual dels plans urbanístics que els amenacen. També participarà el Sindicato Andaluz de Trabajadores (SAT), així com alguns repobladors de Barchel, que han repoblat una aldea deshabitada a la comarca dels Serrans i es troben immersos en un procés judicial. “Es parla molt de la despoblació de l’Espanya rural, però, alhora, denuncien persones per okupar pobles abandonats, per donar-los vida i recuperar una vida agrícola i sostenible, com el cas de Fraguas”, clou l’organització de les jornades.\nAvinguda de Pío Baroja, Campanar\nateneullibertaricabanyal [at] riseup [dot] net\nEster Fayos, La Directa https://directa.cat/trenta-anys-resistint-i-okupant-a-la-ciutat-de-valencia/\n<< Prats de Lluçanès: Col·lectius del Lluçanès ocupen un edifici modernista del BBVA per crear-hi un ateneu popular\nBarcelona: Sobre la Cinètika, sobre els espais lliures i autogestionaris >>


El preacord assolit a Sharp possibilitarà la continuïtat de la planta a Sant Cugat | UGT Catalunya\nEl preacord assolit a Sharp possibilitarà la continuïtat de la planta a Sant Cugat\nPublicat el 6 Juliol, 2011\nLa planta vallesana mantindrà 102 treballadors. Un altre centenar passaran a formar part d’un nou projecte industrial a Nortia (Cirsa)\nAhir a la nit, la direcció de Sharp i el Comitè d’Empresa van arribar a un preacord per fer front al nou Expedient de Regulació d’Ocupació anunciat per la multinacional. Finalment, 102 treballadors i treballadores continuaran a la planta de Sant cugat del Vallès, que redimensiona la seva activitat dedicant-se en exclusiva a I+D i comercial. D’altra banda, 100 treballadors més passaran a formar part d’un nou projecte industrial que serà adquirit per Nortia (Cirsa). Amb aquest preacord s’aconsegueix reduir l’ERO a 87 extincions de contracte.\nEl preacord contempla un període de voluntarietat, que finalitzarà aquest divendres, amb indemnitzacions de 45 dies per any treballat amb un màxim de 42 mensualitats, més 4 mensualitats de salari brut. Tanmateix, es fixaran prejubilacions per aquells treballadors i treballadores que tinguin 55 o més anys.\nEl preacord permet desconvocar la vaga prevista per avui. Demà, dijous, 7 de juliol, el Comitè sotmetrà l’acord a referèndum per part de la plantilla.\nDes de la MCA-UGT es valora positivament el preacord assolit perquè permet donar una sortida industrial per a un elevat nombre dels treballadors de Sharp i possibilita el manteniment de Sharp a Catalunya.


La filla del mar - Recomanació teatral - Francesc Esteve i Tomàs - Teatro Barcelona\nLa filla del mar: Un petit desengany\nLa idea de veure com podien posar en escena una obra que parla de la societat i del racisme sempre podia sorprendre.\nA l’inici no sabia que pensar-hi, però vam donar una oportunitat a la proposta. Se,blava que podria sorpendre’ns als final però no va ser així. Amb alts i baixos vam estar durant l’obra. Amb bones cançons i alguna que semblava que podia enganxar i sorpendre. Però és va anar desinflant.


La PxC fa un balanç negatiu del primer any del govern quadripartit | lafura.cat\nDilluns 23 de Juliol del 2018\nLa PxC fa un balanç negatiu del primer any del govern quadripartit\n13/06/2012 - 16:57\nLa PxC, l’únic grup a l’oposició del consistori vendrellenc, ha fet un balanç força negatiu del primer any de legislatura del govern quadripartit, format per CiU, PSC, JpV i PP. El cap de llista August Armengol ha criticat "la mala gestió econòmica i financera del govern", que “ha convertit l’Ajuntament del Vendrell en un dels més endeutats del país”, amb un deute reconegut de 61,7 milions d’euros a 31 de desembre. Un deute que ascendeix a 85,3 milions d’euros si se li sumen els 23,6 milions d’euros de crèdit que l’Estat ha avançat a proveïdors.\nArmengol també ha denunciat l’increment d'impostos i taxes, “el més gran mai vista a la història del Vendrell”, entre els que destaquen l’augment d’un 40% en la taxa d’escombraries, d’un 21% en l’IBI i d’un 13% en un servei tan bàsic com és l’aigua.\nAltres mesures efectuades pel govern durant aquest primer any de legislatura que han estat durament criticades per la PxC han estat l’Expedient de Regulació d’Ocupació a la Ràdio i Televisió Vendrell, que suposa una retallada del 25% del sou dels 17 treballadors que l’integren, el tancament d’una escola modèlica com Els Còdols, l’encallament en l’inici de les obres del CAP del Botafoc i la “mala imatge” que s'està donant a la façana marítima. En aquest darrer punt Armengol ha fet incidència en la pèrdua de la bandera blava a la platja de Sant Salvador, que enguany no s'ha recuperat, en les diverses vegades que el passat estiu es va haver de precintar el riuet de Coma-ruga per vessaments d'aigües negres, i en els tres ofegaments que es van haver de lamnetar l'estiu passat a les platges del Vendrell.\nArmengol també ha retret al govern la manca d’accions per generar ocupació i per dinamitzar l’economia i ha lamentat que el Vendrell es caracteritzi només "per les retallades, la paralització, l'atur i la misèria".\nPxC del Vendrell presenta un decàleg de propostes per lluitar contra la pobresa\nLa PxC insisteix en què no vol mesquita al Vendrell


Res pot frenar la festa a Montilivi - Diari de Girona\nGirona 0 1 València\nRes pot frenar la festa a Montilivi\nEl Girona tanca la temporada a l´estadi amb la quarta derrota seguida a casa, ahir contra el València, en un partit que serveix d´homenatge a Eloi i de reconeixement a l'equip per la permanència\nmarc brugués girona 16.05.2018 | 06:59\nUna excusa per reunir-se i celebrar plegats amb l´equip l´èxit d´una temporada històrica per al Girona. Això és el que va ser el partit d´ahir contra el València, en què els homes de Pablo Machín no van poder cloure el curs a Montilivi amb una alegria i van encadenar-hi la quarta derrota consecutiva. Una anècdota. El resultat no va coure gens a una afició que estava més per la festa que per a res més. Bé si, per acomiadar com es mereixia un jugador convertit en llegenda blanc-i-vermella com Eloi Amagat, que va gaudir dels seus últims minuts a l´estadi. Tot i els intents dels locals, sobretot en un cop de cap d´Olunga al pal, el gol de Vietto a la mitja hora de la segona part va donar els tres punts al València. Ahir, però, el resultat era igual. El xiulet final de l´àrbitre, que fa un any havia donat pas a la festa de l´acens, va precedir la festa de la permanència. Una fita igual d´històrica i meritòria. «Gràcies equip i gràcies afició». Ahir més que mai, les paraules de la megafonia tenien més sentit que mai.\nPoca cosa va tocar Machín de l'onze en el comiat a l'estadi de la històrica primera temporada de l'equip a la màxima categoria. Bernardo, Ramalho i Lozano van sortir d'entrada, mentre que a la banqueta hi esperava el seu moment Eloi Amagat. La convocatòria, sense Muniesa, va deixar clar que el lloretenc ha acabat fora dels plans del tècnic. Els 22 protagonistes sabien que el partit era descafeïnat, ja que ni uns ni altres tenien cap objectiu atractiu a l'abast. Més connectat al partit va entrar-hi el Girona que, després de quatre partits consecutius sense guanyar davant la seva afició, tenia ganes de cloure el curs amb un regal als seus. El València, de la seva banda, arribava mandrós després d'un viatge a l'Aràbia Saudita entre setmana, i venia a complir l'expedient. Tanmateix, la qualitat dels Zaza, Soler, Guedes i companyia era sobre la gespa. Ben aviat Mojica va començar a incorporar-se amb perill pel carril esquerre cercant el cap d'Stuani i Lozano. Tot i això, ben poca cosa d'interessant futbolísticament parlant oferia el partit en els primers minuts. Els detalls de qualitat de Borja García i de la perla visitant Ferran Soler eren els únics entreteniments d'una afició que, amb tot, s'ho passava d'allò més bé a la graderia cantant i fent l'onada celebrant l'èxit de la permanència.\nLa primera acció de semiperill va ser una centrada en semierrada de Zaza que Vietto no va poder engaltar bé i Bernardo va resoldre. El trident ofensiu valencià oferia sensació de perill, però eren tan sols espurnes sense continuïtat. A l'altra àrea, el perill no va arribar fins passada la mitja hora de joc, quan Lozano va penjar una pilota a l'olla i després del misto d'Stuani, Borja García va veure com Domènech desviava a córner la seva rematada ajustada al pal esquerre. Va ser l´acció de perill més clara de tota la primera part. El Girona hi havia posat més ganes, mentre que els del Túria havien inquietat Bounou amb alguna foguerada.\nLa represa va començar amb el mateix guió: un Girona intens que intentava sense gaires idees acostar-se a l´àrea de Domènec i un València que es dedicava a contenir al mig del camp i a intentar pispar alguna pilota per sortir ràpid al contracop aprofitant la velocitat de Guedes i Ferran Torres. El portuguès era l´home que més sensació de perill portava del bàndol visitant. Així, en una pilota creuada de Soler cap a ell, la intervenció de Maffeo va impedir que controlés i es plantés sol davant Bounou. Amb ben poca història a la gespa, molta gent estava més pendent del moment en què Eloi Amagat sortís a escalfar per ovacionar-lo. El que va arribar primer, però, va ser un fort espant per part de tothom quan Mojica va caure estès a terra després d´un salt per una pilota aèria amb Montoya. De seguida però les assistències el van recuperar i el colombià va tornar al terreny de joc sense conseqüències.\nEl marcador semblava condemnat a no moure´s. Vietto, però, va decidir que no fos així i després d´un contracop de tres contra tres, el davanter argentí va decidir que s´ho feia ell tot sol i va treures´ de la butxaca una gardela que va entrar per l´escaire esquerre de la porteria, sense trobar resposta de Bounou. El València s´avançava de l´única manera que estava fent mal, amb llançaments llunyans.\nLa rèplica local va anar a càrrec de Juanpe en un cop de cap marca de la casa a la sortida d´un córner. El porter Domènec, però, va estar molt atent rebutjant la seva plàstica rematada i evitant l´empat. El partit entrava en una fase molt més moguda i en la qual el Girona va veure com Ferran Torres perdonava el segon després d´una gran acció col·lectiva iniciada per Zaza. El Girona no defalliria i cercaria l´empat per poder tancar el curs amb un bon regust de boca. El fregaria el kenià Olunga amb un cop de cap, després d´una falta servida per Granell, que es va estavellar al pal.\nRestaven deu minuts mal comptats de partit i va arribar el moment. El marcador era ja el de menys i tota l´atenció estava posada a la banqueta, on Eloi Amagat estava a punt per entrar al camp. Borja García li va cedir el lloc perquè rebés la merescuda ovació de reconeixement. El 10 blanc-i-vermell va estar a punt de marcar en la primera pilota que va tocar, un cop de cap a la sortida d´un córner que va refusar un defensa. El capità gironí ho va intentar però l´empat no va ser possible. Les intervencions de Domènech i la defensa valenciana van neutralitzar tots els intents locals d´empatar. Era igual. Perdre llocs a la classificació segur que sap greu, però de cap manera pot entelar una temporada màgica.


Sant Miquel | Salas Serveis Immobiliaris\nSant Miquel, 77-81 amb C/Vila Cinca, 43\n18 habitatges repartits en dos edificis situats al barri de la Creu Alta, una zona tranquil·la i propera a tots els serveis i comunicacions.\nUna promoció a on es combinen pisos i àtics dúplex de 2, 3 i 4 dormitoris de fins a 117 m2 útils. Són totalment exteriors i segons tipologia, compten amb amplis patis i terrasses. A les plantes baixes, disposen també de coberts de fins a 23 m2.\nAire condicionat i calefacció per bomba de calor i conductes, places d’aparcaments i trasters; a més, d’un servei de personalització; són algunes de les característiques d’aquests edificis. Tot en una promoció d’estil tradicional que gaudeix també de notes contemporànies gràcies als detalls de la façana que li confereixen un caràcter i personalitat propis.


L'Escola Municipal de Música de la Seu manté el mateixa nombre d'alumnes el proper curs - FÒRUM.ad\nL’Escola Municipal de Música de la Seu manté el mateixa nombre d’alumnes el proper curs\nOn: 04/07/14 19:06\nUn total de 300 alumnes iniciaran el pròxim mes de setembre el nou curs 2014-2015 les classes a l’Escola de Música, dels quals un 10% són alumnes empadronats en d’altres poblacions de la comarca de l’Alt Urgell.\nEl canvi en els paràmetres pel que fa a les quotes de l’Escola Municipal de Música, substituint l’actual sistema de subvencions, que té en compte la situació de padró, per una quota única per a tots els alumnes no ha fet disminuir el nombre d’alumnes matriculats al centre. Pel regidor d’Ensenyament de l’Ajuntament de la Seu, Jordi Martin, “això demostra tant l’interès en la formació musical per part d’usuaris i famílies, fet a valorar molt positivament pel creixement personal que comporta, com la confiança en l’escola municipal de música, en general, i més concretament en els professors que hi imparteixen les classes”.\nRecordem que el motiu d’aquest canvi -tal i com ha succeït amb la llar d’infants Els Minairons- es deu a la llei estatal que obliga les famílies a declarar les subvencions rebudes, fet que provocaria un greuge econòmic a tots els receptors d’aquestes ajudes.\nBalanç curs 2013-2014\nPel que fa al recent finalitzat curs 2013-2014, des de la direcció de l’Escola Municipal de Música se’n fa un balanç “força positiu”, en el qual destaca la celebració del quinzè aniversari d’aquest centre amb un seguit d’actes i activitats com la Cantata de Rock Català on hi van participar també les escoles de música de Berga, Puigcerdà i Andorra; els concerts que van oferir les diverses agrupacions musicals de la pròpia escola; els intercanvis musical de la Big Band de l’Escola amb l’Institut de Música d’Andorra o la celebració de la primera setmana cultural, la qual es vol repetir de cara al pròxim curs.\nTambé destaca que els 6 alumnes de l’Escola Municipal de Música de la Seu d’Urgell que s’han presentat a la prova d’accés al primer grau professional han obtingut una “molt bona qualificació”.\nI una altra activitat que ha obtingut un gran èxit de participació i de públic ha estat el recent concert de fi de curs que va tenir lloc a la plaça de Les Monges el passat 21 de juny, on hi van prendre part els alumnes de l’escola acompanyants pels seus professors.\n“Des d’una perspectiva cultural, és important que l’escola continuï fent-se present a la ciutat, que en part continuï fent-se-la seva, participant com participa activitats diverses i obrint alhora les seves portes a la resta de veïns, ja que sens dubte aquesta reciprocitat ens enriqueix a tots”, ha manifestat Jordi Martin.\nPrevious Post: El Parc del Segre acull una Trobada d’Espeleologia\nNext Post: La Braderie espera superar l’afluència de visitants si la meteorologia ho permet


AQUELLS CORREUS ELECTRÒNICS D'OBAMA PIRATATS? AQUÍ TENIU PER QUÈ ELS PODEU IGNORAR - CULTURA\nAquells correus electrònics d'Obama piratats? Aquí teniu per què els podeu ignorar\nPrincipal Cultura Aquells correus electrònics d'Obama piratats? Aquí teniu per què els podeu ignorar\nWikiLeaks va publicar un lot de correus electrònics piratats del president Obama i no volen dir exactament res.\nHas sentit? Tens? Wikileaks, el projecte per a mascotes de tancament extremadament trist Julian Assange, ha descobert i publicat el correus electrònics secrets del president Obama!\nHoooooboy! Qui sap quines històries escandaloses de malifetes clintonianes, ascendència demoníaca i / o [ alguna cosa incoherent sobre Bengasi ] estan a l’espera de ser descoberts a l’interior! Aquí, anem fes un cop d'ull per nosaltres\nScreengrab a través de WikiLeaks\nEspera, ja està? Aquesta és la gran revelació? Aquests correus electrònics expliquen Obama, el llavors president electe, fent coses com considerar possibles membres del gabinet, contemplar l'assistència a una reunió del G-20 i demanar a John Podesta que l'enviés Erskine Bowles informació de contacte. Només són 'secrets' perquè 1) van ser enviats des d'un compte utilitzat pel president Obama abans que fos elegit a la Casa Blanca i 2) van ser robats. Ni tan sols hi ha res interessant , i encara menys salvatges o il·legals, sobre ells.\nEl llenguatge que utilitza WikiLeaks per descriure aquesta història de 'correus electrònics secrets' és insidiós i enganyós. Un problema recurrent durant aquestes eleccions ha estat que ha causat el nombre d'històries relacionades amb el correu electrònic considerable confusió. Per tenir-ho clar, n’hi ha dos aquí hi ha esdeveniments separats. Primer, mentre era secretària d’Estat, Clinton va utilitzar la seva adreça electrònica privada per a comunicacions oficials en lloc de l'adreça oficial del Departament d'Estat. Això és el que fa que Donald Trump comenci cridant sobre la presó com un boig desbocat sempre que algú li demana que faci un pensament remotament coherent sobre qualsevol qüestió de fons. Alguns d'aquests correus electrònics contenien informació classificada quan es van enviar. L'FBI va investigar i finalment determinat que 'cap fiscal raonable' perseguiria cap tipus d'acusació criminal contra Clinton com a resultat. Ella va demanar perdó .\nper què tinc tanta caspa després de rentar-me els cabells?\ncom va fer Mel Bernstein els seus diners\nquè portar amb la jaqueta de lli\naquest és el repartiment final de la pel·lícula\nque és millor chipotle o qdoba\nDarrere de Chanel: elegant, discret i molt Chanel, es mou cap a la roba masculina\nPer què el meu nou televisor fa que les pel·lícules semblin telenovel·les?


Un operatiu internacional contra el tràfic de persones amb controls a la Jonquera i Figueres acaba amb 204 detinguts\nFigueres (ACN).- Un operatiu internacional contra el tràfic de persones, que s’ha fet de manera coordinada a 32 països, s’ha saldat amb 204 detinguts, 95 víctimes identificades i la detecció de 3.526 immigrants irregulars.\nA l’Espanya, l’operació ‘Turquesa II’ ha inclòs controls als punts fronterers marítims de Bilbao, Santander, Algesires, als terrestres d’Irún, La Jonquera i la Línia de la Concepció i a les estacions de l’AVE, rodalies i autobusos de Figueres amb l’objectiu per detectar immigrants irregulars i les rutes utilitzades pels grups criminals. En total, a l’Estat espanyol s’han fet 56 detinguts i s’han detectat 97 immigrants irregulars i identificat 29 víctimes de tràfic d’éssers humans.\nLa Policia Nacional ha participat en aquesta operació, coordinada per la OIPC-Interpol, que s’ha dut a terme entre el 27 de novembre i el 3 de desembre. L’operatiu, que s’ha fet de manera coordinada en 32 països de tres continents, tenia com a objectiu lluitar contra el tràfic il·lícit de persones utilitzant, principalment, rutes amb origen o trànsit en països d’Amèrica Llatina, a més d’altres delictes com la falsedat documental o el blanqueig de capitals.\nMalgrat a pandèmia, la policia sosté que els grups organitzats i especialitzats en aquests delictes continuen operatius adaptant-se a la nova situació. Per això, el dispositiu ha suposat l’explotació operativa d’investigacions relacionades amb la immigració il·legal i el tràfic d’éssers humans, així com l’establiment de dispositius policials en llocs clau per detectar-los.\nEn total, s’han fet 204 detencions, s’han identificat 95 víctimes de tràfic amb finalitat d’explotació i la detecció de 3.526 immigrants irregulars. L’operatiu, a més, ha permès obrir noves línies d’investigació que, a través de la coordinació d’Interpol, permetran que els països que hi han participat puguin continuar lluitant contra aquests delictes.\nPer coordinar l’operatiu a nivell internacional, la Interpol va establir a l’Oficina Central Nacional a Brasilia (Brasil) una unitat de Coordinació Operativa, que ha comptat amb el suport del Centre de Comandament i Coordinació de la Organització i amb la Xarxa Operativa Especialitzada de la Interpol (ISON), dedicada al tràfic d’immigrants i integrada per 165 experts –dos d’ells agents de la Policia Nacional- procedents de 126 països d’origen, trànsit i destí.\nControls per tota la geografia espanyola\nA Espanya i sota la coordinació de la Interpol, l’operació s’ha desenvolupat a pràcticament tota la geografia espanyola i hi han participat agents adscrits a la Comissaria General d’Estrangeria i Fronteres, els punts fronterers dels aeroports de Madrid i Barcelona, els Centres de Cooperació Policial i Duanera amb Portugal i l’Oficina SIRENE.\nTres grups organitzats desarticulats\nL’operatiu ha permès a la UCRIF Central de la Comissaria General d’Estrangeria i Fronteres la desarticulació de tres grups organitzats dedicats al tràfic de persones amb finalitats d’explotació sexual amb víctimes procedents de Nigèria, República de Guinea i Paraguay. En aquests operatius s’han detingut deu persones, s’han identificat i alliberat onze víctimes i s’han localitzat divuit víctimes potencials en situació de risc.\nPer la seva banda, la Brigada de Resposta contra la Immigració Clandestina (BRIC) de la Unitat Central de Fronteres es va desplegar als punts fronterers marítims de Bilbao, Santander i Algesires, els passos fronterers d’Irún, la Jonquera i la Línia de la Concepció i a l’estació de transports de Figueres on van establir controls.\nA més i per reforçar el control i inspecció dels vols considerats amb major incidència en immigració il·legal, es van establir dos punts als aeroports de Madrid i Barcelona amb agents de la Policia Nacional especialitzats en aquests àmbits, especialistes en fronteres i policies de la OCN d’Interpol a Espanya. Es van monitoritzar més de 70 vols amb prop de 20.000 consultes a les bases de dades de l’Interpol.\nPer completar el dispositiu, es van establir controls conjunts a la frontera hispano-portuguesa per detectar immigrants irregulars.\nEn total, a Espanya s’han detingut 56 persones, s’han identificat 29 víctimes i detectat 97 immigrants irregulars.\nArxivat com a: Alt Empordà, Societat, Successos Etiquetat com a: Alt Empordà, detinguts, Espanya, europa, Figueres, frontera, La Jonquera, operatiu, societat, successos, tràfic éssers humans


Actualitat Tribunals El PDECat marca distàncies amb CDC davant l'instructor del 3%\nTribunals 12/09/2018 16:29\nMarta Pascal, Artur Mas i Neus Munté\nEl representant legal del PDECat ha desvinculat aquest partit del seu antecessor, Convergència, durant la vista que ha tingut lloc aquest dimecres a l'Audiència Nacional sobre el cas del 3%. Ambdós partits estan imputats com a persones jurídiques per la presumpta comissió de delictes de tràfic d'influències, suborn i blanqueig de capitals.\nMentre que el jutge instructor de la causa, José de la Mata, va assenyalar el PDECat com el continuador de CDC en la presumpta trama de finançament il·legal, el representant del PDECat, Jordi Oliveras, ha argumentat, segons fonts presents a la declaració, que tot i que l'herència política que ha rebut aquest partit del seu antecessor és "innegable", no es tracta del mateix partit, "bàsicament perquè un és independentista i l'altre era sobiranista".\nOliveras, que és responsable de finances del partit, ha esgrimit el fet que actualment, i des que va plegar com a coordinadora Marta Pascal, no hi ha cap persona a l'executiva postconvergent que hagi format part de la cúpula de CDC. Així mateix, ha indicat que els fets investigats arriben fins al 2015, una any abans del naixement del PDECat.\nEn aquesta vista, el representant de Convergència han estat el seu president, Vicenç Mauri, acompanyat de l'advocat Xavier Melero, el mateix que assisteix a l'expresident de la Generalitat i expresident tant de CDC com del PDECat, Artur Mas. Pel que fa a Francesc Sànchez, advocat i exdirigent de CDC que va pilotar la refundació d’aquest espai polític i que havia exercit la representació legal de CDC en el cas Palau, és un dels imputats en el cas del 3%.\nConvergència PDECat cas del 3%


Memòria amb Gérard Jacquet, poeta, músic, pintor, actor, contaire, narrador, autor de diccionaris, pagès i locutor de ràdio - Ràdio Arrels\nMemòria amb Gérard Jacquet, poeta, músic, pintor, actor, contaire, narrador, autor de diccionaris, pagès i locutor de ràdio\nAl Memòria 335 i 336, en Berenguer Ballester és a Millars per parlar amb un poeta, músic, pintor, actor, contaire, narrador, autor de diccionaris, pagès i locutor a Radio France Bleu Roussillon d’ençà del 1986: en Gerard Jacquet.\nDe pare pagès, sindicalista i antic batlle de St Feliu d’Amunt, va néixer i créixer al Mas Jacquet, “sóc d’un mas, sóc massenc”.\nVa cursar estudis de periodisme. A 13 anys la seva mare li va regalar una guitarra i a partir d’aquell moment va començar a fer cançons, “vaig començar a cantar en català abans de parlar català”, afirma. Amb 22 anys va entrar a un grup de nova cançó catalana ‘Guillem de Cabestany’. Seguint la seua carrera musical, l'any 79 crea el grup Rock Aléa amb altres tres companys. I al 81, quan es crea Ràdio Arrels, hi col·labora amb el programa “l’horada del bitxo blau” l’emissió pels joves d’aquell temps. Al 85 crea el grup Ample temple amb altres tres companys, un grup que publicarà 45 torns amb 2 cançons. Un any més tard entra a treballar a Radio France Roussillon, on treballara durant 32 anys on farà contes amb personatges diferents, cançons sobre l’actualitat, cròniques sobre la llengua... i altres programes i col·laboracions de gran èxit. Del costat musical la discografia és ben ampla, però també ho són les publicacions literàries: ha publicat set llibres amb Edicions Trabucaire, cinc d’ells de poesia.


El ple d'agost de l'Ajuntament d'Almassora ha reservat 6.000 euros perquè el Centre de Formació (antiga Escola Taller) oferisca per primera vegada cursos d'Administració a l'alumnat local, a més del d’obra. La transformació del recinte gràcies a les obres demandades per la ciutadania en els pressupostos participatius ha situat al d'Almassora com un dels centres formatius millor posicionats de la província.\nEls cursos, que arrancaran el pròxim mes d'octubre, tenen un any de durada. En el cas d'Almassora, la pretensió passa per que l'alumnat aprofite les noves instal·lacions i equipaments informàtics per a les classes i, posteriorment, es trasllade a altres dependències municipals per a realitzar les seues pràctiques formatives. D'aquesta forma, els estudiants completarien tot el cicle sense necessitat de desplaçar-se a altres localitats.\nSegons la planificació del departament d'Ocupació, cada curs d'Administració i Obra disposarà de 20 places després de la transformació d'aquest edifici situat en l'avinguda José Ortiz. La conversió de l'Escola Taller en Centre de Formació ha permès que els pròxims cursos que s'impartisquen estiguen homologats per a afavorir la posterior incorporació de l'alumnat al mercat laboral amb totes les garanties.\nNo en va, la puntuació assolida pel projecte local ha multiplicat les possibilitats que aquestes instal·lacions puguen oferir a partir del pròxim curs matèries inèdites, al marge d'altres més tradicionals com obra, i iniciar el gir en el plantejament acadèmic. L'objectiu apunta a obrir expectatives més enllà de les antigues especialitats per a atendre així una demanda social en constant canvi.\nLa reforma i ampliació del Centre de Formació continuarà enguany. És el projecte més votat dins dels pressupostos participatius de 2017 i, de moment, compta amb 60.000 euros per a l'actuació en l'altre pavelló. Els tècnics municipals treballen ja en aquest projecte d'ampliació que permetrà multiplicar les possibilitats del recinte destinat a formació professional.\nÉs per açò que l'equip de govern va aprofitar la modificació de crèdits aprovada en l'últim ple municipal per a reservar una quantia que permeta fer front a la part econòmica que finança l'Ajuntament d'aquest programa d'ocupació pública. Els fons se sumen als 46.000 euros invertits perquè set joves graduats menors de 30 anys realitzen les seues pràctiques durant un any en el consistori i als 10.000 euros destinats a la contractació de 47 treballadors agrícoles durant un mes.


Més de 50 països europeus es troben per pactar un pla davant la grip aviària\nEls experts apunten que en cas d'epidèmia els símptomes no tenen per què ser greus\nAgències | 24 octubre 2005\nAvui es reuniran a Copenhaguen (Dinamarca) representants de 52 països europeus membres de l'Organització Mundial de la Salut (OMS) amb l'objectiu de posar en comú totes les seves dades i acordar un pla conjunt d'actuació davant de la possibilitat que es declari una pandèmia de grip aviària si el virus començàs a afectar els humans. En tot cas, si la malaltia arribàs a assolir un potencial pandèmic, els seus símptomes no tindrien per què ser tan greus com la que s'ha detectat en els casos de persones contagiades per animals, segons apunà el portaveu de la Societat Espanyola de Malalties Infeccioses i Microbiologia Clínica, José María Eirós Bouza.\nEl cert és que els aquests països europeus, entre els quals es troba Espanya, volen estar preparats per afrontar una possible epidèmia de grip i demà, a la seva reunió a la capital danesa, analitzar diversos aspectes, com és l'evolució de la malaltia al sud-est asiàtic, i estudiaran els diferents plans nacionals. A més, posaran èmfasi a assenyalar quines de les mesures previstes pels diferents governs poden ser realment efectives en matèries com la comunicació de riscs i dels primers brots, com també de la gestió dels primers casos en humans, si arribassin a produir-se.\nAmb aquesta trobada, els membres europeus de l'OMS pretenen coordinar i harmonitzar els seus diferents plans, sobretot entre països veïns, com les mesures a prendre en transports i fronteres en cas de declarar-se una situació de pandàmia. Segons indicà ahir l'organització internacional, el desenvolupament del transport i les comunicacions pertot arreu, com també els increments registrats a la urbanització i la densitat poblacional, enforteixen el risc d'una ràpida expansió d'un nou virus de la grip. Per a l'Oficina Europea de l'OMS, poden evitar-se «els pitjors escenaris» mitjançant l'adopció d'adequades mesures de precaució en matèria de planificació i coordinació, monitoratge de la situació, prevenció, resposta dels sistemes sanitaris i comunicació i serveis d'informació.\nPerò l'escenari que s'obriria davant d'una possible pandèmia no té per què ser tan tràgica com s'anuncia. «No s'ha d'alarmar, només ser vigilants», afirmà la Societat de Malalties Infeccioses i Microbiologia Clínica.


Aïllar façana sense bastida amb BCN Vertical i Aistercel\nAïllar façana sense bastida amb BCN Vertical\nAïllar façana sense bastida és possible amb la col·laboració d’empreses especialistes en treballs en altura com Barcelona Vertical. Un exemple molt gràfic d’això és l’exemple d’insuflat de cel·lulosa en façana per l’exterior a Barcelona, amb la particularitat que es tracta d’un edifici sencer.\nEls veïns a penes es van assabentar que les seves llars milloraven la protecció contra el fred, la calor i el soroll gràcies a l’insuflat de cel·lulosa que, evidentment, va dur a terme Barcelona Vertical a partir del nostre assessorament en terra.\nAvantatges d’aïllar façana sense bastida\nEn primer lloc distingirem entre dues categories. D’una banda, els avantatges d’aïllar façana amb cel·lulosa des del punt de vista tèrmic, energètic i mediambiental. I per una altra, les pròpies del sistema d’aplicació.\nComençarem per la segona: la més òbvia és que per a aïllar la façana no fa falta bastida i tot el que això comporta des del punt de vista de permisos, terminis i molèsties.\nSi a més es combina amb la preferència habitual, sempre que és possible, d’insuflar des de l’exterior, la solució que ofereixen Barcelona Vertical i Aistercel és òptima. Sempre serà necessari l’acord de la Comunitat.\nPer la resta, cada habitatge queda aïllat tèrmicament gràcies a la cel·lulosa, un aïllant natural que estalvia energia.\nUn aïllant que estalvia diners perquè és per sempre. Una aplicació sense gairebé molèsties per a una llar més sostenible. El rastre de l’aplicació, gairebé imperceptible. Queda així en una façana obra vista:\nPerquè l’aïllament tèrmic amb cel·lulosa és un exemple d’economia circular. Paper de periòdic reciclat transformat en aïllant tèrmic amb propietats acústiques. Millora la qualitat de vida i l’eficiència energètica dels habitatges en els quals s’insufla.\nFinalment, si necessites més informació sobre les possibilitats i beneficis d’aïllar façana sense bastida mitjançant insuflat de cel·lulosa, sense cap compromís, no dubtis a contactar.\nAïllament amb cel·lulosa de coberta tipus volta catalana per l’exterior


Trívium - Viquipèdia, l'enciclopèdia lliure\n(S'ha redirigit des de: Trivi)\nEl trívium o també trivi (del llatí trivium, «tres vies») és la divisió inferior de les set arts liberals i comprèn gramàtica (entrada), lògica (processament) i retòrica (sortida).\nEl trívium està implícit en De nuptiis Philologiae et Mercurii (Sobre el matrimoni de Filologia i Mercuri) de Martianus Capella, però el terme no va ser utilitzat fins al Renaixement carolingi, quan va ser encunyat en imitació del quadrivi anterior. La gramàtica, la lògica i la retòrica eren essencials per a una educació clàssica, tal com s'explica als Diàlegs de Plató. Els tres temes van ser denotats per la paraula «trivium» durant l'edat mitjana, però la tradició del primer aprenentatge es va establir a la Grècia antiga.\nEtimològicament, la paraula llatina trivium significa «el lloc on es troben tres vies» (tri + via); per tant, els assumptes del trívium són el fonament del quadrivi, la divisió superior de l'educació medieval en les arts liberals, que comprenia aritmètica (nombres), geometria (nombres en l'espai), música (nombres en el temps) i astronomia (nombres en espai i en temps).\nEducativament, el trívium i el quadrivi van impartir a l'estudiant les set arts liberals de l'antiguitat clàssica.\nEl trívium és el coneixement (gramàtica), que un cop entès (lògica), es transmet a l'exterior com a saviesa (retòrica).\nLa germana Miriam Joseph Rauh, a The Trivium: The Liberal Arts of Logic, Grammar, and Rhetoric (2002), descriu el trívium de la següent manera:\nJohn Ayto escriu al Dictionary of Word Origins (1990) que l'estudi del trívium (gramàtica, lògica i retòrica) era la preparació necessària per a l'estudi del quadrivi (aritmètica, geometria, música i astronomia). Per a l'estudiant medieval, el trívium era el començament curricular de l'adquisició de les set arts liberals; com a tal, va ser el principal curs d'estudis universitaris.\nLa paraula «trivial» va sorgir del contrast entre el trívium (més senzill) i el quadrivi (més difícil).\nObtingut de «https://ca.wikipedia.org/w/index.php?title=Trívium&oldid=25216736»\nLa pàgina va ser modificada per darrera vegada el 12 oct 2020 a les 10:59.


Happyolda Istanbul Turquia - Ofertes d'hotels amb els MILLORS DESCOMPTES EN LÍNIA\nBatikoy Mahallesi, Sukran Caddesi, Aylan Sokak 512, Mimaroba, Buyuk Cekmece, Buyukcekmece, Istanbul, Turquia, 34535 - Veure al mapa\nGunesli Park Pharmacy\nBen posicionat a Buyukcekmece, Happyolda és un lloc ideal d'inici d'excursions a Istanbul. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Happyolda, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, instal.lacions per a minusvàl.lids, aparcament de cotxes, ascensor, biblioteca.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Istanbul, faci de Happyolda la vostra llar.


Pau Sancho Lunes, 3 de Octubre de 2016 Opinión\nLa setmana passada el conseller Marzà va presentar el decret de plurilingüisme. Tot i ser un decret molt moderat (no ho dic jo, ho diuen els experts), ha rebut unes crítiques salvatges per part de la senyoreta Bonig i de tota la troupe Popular. Sense coneixement. Sense trellat. Sense vergonya.\nEl decret està marcat per la mesura, la seua resposta no. Sabeu per què? Senzill. Abans de la publicació del decret, abans de conèixer-lo, ells ja tenien la resposta preparada.\nReaccions com aquesta demostren una de les maneres més lletges de fer política. Una manera que no està centrada en el diàleg i el raonament, no busca confrontar idees, debatre per millorar les propostes i, així, millorar la vida de la gent. No. Només busca el confrontament personal, la desqualificació de l’adversari. Són missatges llançats directament a les vísceres i que busquem despertar l’odi, fomentar l’animadversió, alimentar la radicalitat de les postures.\nPerò ja fa temps que la gent del Partit Imputat ha perdut la poca vergonya que els quedava.\nNo tenen cap problema a l’hora de mentir-nos; la senyoreta Carrasco defensava contra tots els informes i l’opinió dels tècnics que l’AVE arribaria abans que acabés l’any 2015. Ni ha arribat ni se l’espera.\nTampoc els costa gens dir una cosa i fer la contraria, com estan fent amb la MAT, la línia de Molt Alta Tensió. Mentre van ocupar l’alcaldia de Castelló no van moure ni un dit, no van presentar ni una sola al·legació contra el traçat d’aquesta línia. Ara en l’oposició, quan ja està esgotat el termini de presentació d’al·legacions, surt el senyoret Feliu a exigir que l’Ajuntament vetlle pels veïns de Benadressa, el barri més afectat. I tant que vetllarem per la seua salut i seguretat, però el millor moment era fa uns anys, quan és podien presentar al·legacions i intentar paralitzar el projecte.\nEn fi, soroll, molt de soroll i bronca, molta bronca. Una pena, perquè tindre una oposició dura, exigent, vigilant, constructiva, ajuda a millorar el govern de la ciutat i la vida dels veïns i veïnes, que és l’objectiu que hem de perseguir tots.\nPau Sancho (20 Posts)\nCompromís per Castelló.\nLa Colla El Soroll organiza el primer concierto de Navidad de dolçaina i tabal Quan no importa la resposta Sobre l’Educació de la Conselleria Equilibri\nBegoña Carrasco • Compromís • Isabel Bonig • PP • valenciano • Vicent Marzà


Segona victòria del masculí i mal inici per a les noies - Agrupació Bàsquet Premià de Mar\nHome Notícies Segona victòria del masculí i mal inici per…\nEl sènior mascuí de l’Agrupació Bàsquet Premià de Mar va sumar la segona victòria consecutiva en dues jornades. Èxit total de l’equip de Xavi Martín que dissabte va superar el Cardedeu per un marcador contundent (92-47). Quasi el doble de punts van anotar els premianencs en un partit que es preveia complicat i que es va guanyar gràcies al bon encert de cara a cistella, intensitat defensiva i activació ràpida a l’hora de recuperar pilotes perdudes i a que el Cardedeu no va estar gaire fi en les seves accions d’atac. Al descans els premianencs marxaven amb una renda de 27 punts (48-21) i lluny de desconnectar-se en l’inici de la segona part, potser una de les assignatures pendents del curs passat, van tancar la feina. És cert que aixecant el peu de l’accelerador, perquè el Cardedeu va claudicar en el tercer quart. Una victòria que reforça la idea d’equip i que va servir per veure les cares noves del sènior masculí al Pavelló. Dues victòries en dues jornades.\nEn canvi, el sènior femení debutava a Primera Catalana en una de les pistes complicades de la categoria. El Geieg B els va amargar l’inici i es va quedar amb els dos punts de la primera jornada gràcies als 12 punts de diferència que assenyalava l’electrònic al final del matx (62-50). Coses positives en l’estrena i també d’altres a millorar per a les noies de Zubillaga que hauran d’analitzar la derrota. La propera setmana, el Pavelló les espera.\nDerrota del SUB1-A davant l’UBSA sense baixar mai els braços\nDIEGO BENÍTEZ - Derrota 87-75 al camp del U.B Sant Adrià, equip que per mi estarà…\nDerrota clara i contundent (49-82) del sènior masculí, que dissabte encetava la Tercera Catalana amb…


El conductor es va desplomar en sortir del vehicle | PixaBay\nLa Guàrdia Urbana de l'Hospitalet de Llobregat va aturar aquest diumenge un conductor que, en sortir del cotxe, va perdre el coneixement i va caure desplomat a terra\nper Oriol Lleonart Padrell 07/09/2021 10:55h\nEls Mossos d'Esquadra investiguen la mort sobtada d'un conductor que va ser detectat i interceptat per la Guàrdia Urbana conduint en sentit contrari per un carrer del centre de l'Hospitalet de Llobregat. Els fets es van produir a les vuit del vespre d'aquest passat diumenge 5 de setembre, i els ha fet públics el diari 'El Món'. La investigació per aclarir els fets està a l'espera de l'autòpsia de la víctima, que esclarirà la causa de la mort.\nEl conductor es va desplomar en sortir del vehicle\nEl conductor traspassat circulava de manera negligent per una via urbana de l'Hospitalet. Agents de la Guàrdia Urbana de la localitat el van fer aturar, donat el fet que estava posant en perill alguns vianants i la resta de vehicles. En sortir del cotxe, quan els agents de la policia volien contenir el conductor, aquest va perdre el coneixement i va caure desplomat a terra.\nEls serveis d'emergències es van traslladar immediatament al lloc dels fets, però en arribar-hi ja no van poder fer res. La mort es va certificar, i segons fonts policials, la caiguda a terra de la víctima es va produir sense «cap acció mecànica» dels agents sobre ell. Els testimonis coincideixen en la mateixa versió, però tot i això, el cas està obert i els Mossos d'Esquadra investiguen per aclarir què va passar, com va ser l'actuació policial i per què l'home conduïa a alta velocitat.\nEls Mossos esperen l'informe de l'autòpsia de la víctima per determinar la causa de la mort. Es faran anàlisis de laboratori per determinar si el cadàver té substàncies tòxiques en la sang. A més, s'analitzarà si el difunt tenia alguna patologia que pogués provocar la mort sobtada.\nUna dona mor en incendiar-se casa seva a La Verneda\nAquest cap de setmana, a Barcelona, va morir una dona de 87 anys en un incendi en una casa del barri de la Verneda, al districte de Sant Martí. Fins al lloc s'hi van desplaçar deu dotacions dels Bombers de Barcelona, a més de la Guàrdia Urbana, els Mossos d'Esquadra i el Sistema d'Emergències Mèdiques (SEM). La policia ha obert una investigació per determinar les causes de l'incendi, que podria haver estat accidental.\nL'Hospitalet de Llobregat Mossos d'Esquadra SEM Baix Llobregat